**Általános Szerződési Feltételek**

A jelen Általános Szerződési Feltételek (a továbbiakban: ÁSZF) az **Universe Hungary Korlátolt Felelősségű Társaság** (továbbiakban: Szolgáltató) által a https://www.itsupp.hu/ Honlapon (továbbiakban: Honlap) keresztül, illetve saját üzleti tevékenysége keretében nyújtott szolgáltatásokat igénybe vevő Ügyfél (a továbbiakban: Ügyfél) jogait és kötelezettségeit tartalmazzák.

Az ÁSZF keretjelleggel szabályozza azokat a részletkérdéseket, amelyekről a Szolgáltató és az Ügyfél közötti egyedi szerződés nem rendez, így különösen a Honlaphoz kapcsolódó technikai információkat.

Az Ügyfél jelen ÁSZF elfogadásával kifejezetten úgy nyilatkozik, hogy az ügyletkötés során jogi személy képviseletében vagy egyéni vállalkozóként jár el, a szerződést önálló foglalkozásával, gazdasági tevékenységével összefüggő célok érdekében köti, így nem minősül sem a Polgári Törvénykönyvről szóló 2013. évi V. törvény (továbbiakban: Ptk.) 8:1. § (1) bekezdés 3. pontja szerint, sem pedig a fogyasztóvédelemről szóló 1997. évi CLV. törvény (továbbiakban: Fgytv.) 2. § a) pontja szerint fogyasztónak.

**1. Szolgáltató adatai**

Név: Universe Hungary Korlátolt Felelősségű Társaság Székhely: 2133 Sződliget, Fecske utca 2.B.ép.

Cégjegyzékszám: 13-09-198399

Adószám: 24204521213

Elektronikus elérhetőség: info@itsupp.hu

Nyilvántartásba vevő hatóság: Budapest Környéki Törvényszék Cégbírósága

**2. Általános tudnivalók**

**2.1.** A Szolgáltató által nyújtott szolgáltatások általános leírása a Honlap egyes menüpontjain megtalálható.

**2.2.** A Felek közötti szerződés az adott szolgáltatás lényeges feltételeinek megtárgyalását követően, a Szolgáltató által tett részletes ajánlat Ügyfél általi elfogadásával jön létre. Felek között a szolgáltatás igénybevételével magyar nyelven létrejött szerződés – a Felek megállapodása alapján – írásba foglalt szerződésnek minősül, a Szolgáltató azt elektronikusan iktatja, és annak létrejöttét követő 8 évig, jogszabályon alapuló nyilvántartási kötelezettségeknek való megfelelés érdekében őrzi. A szerződés és a szerződéskötés napján hatályos ÁSZF utólag, kérésre hozzáférhető.

**2.3.** A Honlapon keresztül történő elektronikus kapcsolatfelvételhez az Ügyfélnek szükséges megismerni és tudomásul venni a jelen ÁSZF-ben, illetve az Adatkezelési tájékoztatóban foglaltakat.

**3. A szolgáltatások teljesítése**

**3.1.** A Szolgáltató által tett ajánlati ár nettó összegben kerül feltüntetésre.

**3.2.** A Szolgáltató jogosult harmadik személy közreműködését igénybe venni a szolgáltatás teljesítéséhez. E közreműködők a Szolgáltatóval kötött partnerségi megállapodásban foglaltak szerint kötelesek eljárni.

**4. Adatbeviteli hibák javítása**

**4.1.** Az Ügyfél vállalja, hogy a megrendelés során megadott adatokat szükség szerint – a Szolgáltatónak küldött e-mailes kérelemmel – frissíti annak érdekében, hogy azok időszerűek, teljesek és a valóságnak megfelelőek legyenek. Az adatok Szolgáltató felé nem közölt megváltoztatásából eredő bármilyen többletköltség Ügyfelet terheli. A korábban rögzített adatokat az Ügyfél e-mailben küldött kérése alapján Szolgáltató köteles helyesbíteni. Az adatbeviteli hibák javítását a Szolgáltató köteles 3 munkanapon belül elvégezni az Ügyfél erre irányuló – e-mailben küldött – kérelme alapján.

**5. Felelősségi kérdések**

**5.1.** A véletlenül közzétett, az Ügyfél az elektronikus kereskedelmi szolgáltatások, valamint az információs társadalommal összefüggő szolgáltatások egyes kérdéseiről szóló 2001. évi CVIII. törvény (a továbbiakban: Elkertv.) 13. §-ban meghatározott jogát sértő információ esetén Szolgáltató az Ekertv. szerinti megkeresés esetén eleget tesz a foglalt értesítési és eltávolítási kötelezettségeinek. Szolgáltató úgyszintén törvényes határidőben eleget tesz bármely hatósági vagy bírósági megkeresésnek.

**5.2.** A Szolgáltatót az Ügyfél által tévesen és/vagy pontatlanul megadott adatokra visszavezethető következményekért (hibáért vagy károkért) semminemű felelősség nem terheli. Szolgáltatót a megrendeléskor megadott adatok Ügyfél által történő megváltoztatásából eredő kárért, hibáért semminemű felelősség nem terheli. Szolgáltató – kétség esetén – jogosult az adott Ügyfél cégjegyzékben vagy más hivatalos nyilvántartásban megadott e-mail címére küldött üzenet útján meggyőződni arról, hogy a megrendelést leadó személy valóban jogosult az Ügyfél képviseletére.

**5.3.** A Szolgáltató kizár minden felelősséget Ügyfelei - Honlap által vagy útján - megvalósított jogsértéseiért.

**5.4.** Amennyiben az Ügyfél a Honlapon kifogásolható tartalmat észlel, köteles azt haladéktalanul jelezni a Szolgáltatónak. Amennyiben a Szolgáltató jóhiszemű eljárása során a jelzést megalapozottnak találja, jogosult az információ haladéktalan törlésére vagy annak módosítására.

**6. Szerzői jogok**

**6.1.** A Szolgáltató a szerzői jogi jogosultja a Honlapon megjelenített valamennyi tartalomnak: bármely szerzői műnek, illetve más szellemi alkotásnak.

**6.2.** A Honlap tartalmának másolása, egészének vagy részeinek fizikai vagy más adathordozóra mentése vagy nyomtatása kizárólag a Szolgáltató előzetes írásbeli hozzájárulása esetén engedélyezett.

**6.3.** A jelen ÁSZF-ben kifejezetten meghatározott jogokon túlmenően a megrendelés, a Honlap használata, illetve az ÁSZF egyetlen rendelkezése sem biztosít jogot az Ügyfélnek a Honlap felületén található kereskedelmi nevek vagy védjegyek bármely használatára, hasznosítására.

**7. Egyebek**

**7.1.** A megrendelés ténye feltételezi az Ügyfél részéről az internet technikai és műszaki korlátainak, veszélyeinek ismeretét és az elektronikus kereskedelmi szolgáltatások igénybevételével együtt járó hibalehetőségek elfogadását.

**7.2.** A Szolgáltató bármikor jogosult jelen ÁSZF feltételeit a jövőre kiterjedő hatállyal egyoldalúan módosítani. A Szolgáltató a módosításokról az Ügyfeleket a Honlap felületén keresztül tájékoztatja. A módosítást követően a Honlap használatának feltétele, hogy az Ügyfél a Honlapon keresztül és az ott biztosított módon azokat kifejezetten elfogadja. Újabb szerződéskötés esetén a korábban már szerződést kötő Ügyfél nem hivatkozhat a korábban hatályos ÁSZF tartalmára, mint a Felek között kialakult és alkalmazott szerződési gyakorlatra.

**7.3.** A jelen ÁSZF-ben nem szabályozott kérdésekben a magyar jog, így különösen Polgári Törvénykönyvről szóló 2013. évi V. törvény (a továbbiakban: Ptk.) és az Ekertv. rendelkezései az irányadók.

Hatályos: 2019. március

 **Universe Hungary Korlátolt Felelősségű Társaság**